Eje Thelin

Eje, alun perin Eilert Ove Thelin (9. syyskuuta 1938 Jönköping – 18. toukokuuta 1990) oli ruotsalainen jazzpasunisti.

Thelin tuli tunnetuksi 1960-luvulla. Hän perusti omia kokoonpanoja, joiden suuntautumista muovasi hänen eri jazztyylien tuntemuksensa. Hän pääsi esiintymään esimerkiksi George Russellin kanssa. Thelin opetti viiden vuoden ajan Itävallassa ja johti samanaikaisesti yhtyettä Joachim Kühnin kanssa. Molempia muusikoita kuullaan Don Cherryn albumilla Eternal Rhythm. Thelin jatkoi uraansa Ruotsissa, jossa sai hallitukselta elinikäisen stipendin.

Lähteet 

Ruotsalaiset jazzmuusikot
Ruotsalaiset pasunistit
Vuonna 1938 syntyneet
Vuonna 1990 kuolleet